ПРЕДЛОГ ЗАКОНА

О ИЗМЕНИ ЗАКОНА О ПОСЕБНИМ УСЛОВИМА ЗА РЕАЛИЗАЦИЈУ ПРОЈЕКТА ИЗГРАДЊЕ СТАНОВА ЗА ПРИПАДНИКЕ СНАГА БЕЗБЕДНОСТИ

Члан 1.

У Закону о посебним условима за реализацију пројекта изградње станова за припаднике снага безбедности („Службени гласник РС”, бр. 41/18 и 54/19), у члану 14. став 1. мења се и гласи:

„Стамбена зграда за колективно становање пројектује се као типска, спратности П+3+Пк (Пс) до П+8+Пк (Пс).”

Члан 2.

Надзор над применом одредаба овог закона врши министарство надлежно за послове грађевинарства.

Члан 3.

Поступци покренути до дана ступања на снагу овог закона, окончаће се по одредбама закона по којима су започети.

Члан 4.

Овај закон ступа на снагу наредног дана од дана објављивања у „Службеном гласнику Републике Србије”.